構詞學

係語言學嘅其中一個分支，專門研究字嘅結構同埋佢哋啲組成規矩。

基本概念

形態素：指可以有意思嘅最細可能單位，唔一定能夠自成一隻字詞；攞英格蘭話做例子，想像以下呢啲字
Redo
Reappear
－當中嘅 re- 本身唔能夠自成一隻字詞，但帶有再... 噉嘅意思，同時 re- 再斬細件啲就唔會再有咩意思可言。所以 re- 係英格蘭話入面嘅一嚿形態素。
字：「字」呢個概念喺語言學上要點樣定義，查實係有些少爭議性；字嘅一個常見定義係指「包含最少一個形態素、可以單獨噉存在嘅語言單位」，例如上面提到嘅 re- 就係一個形態素但唔係一隻字，因為佢喺正常講嘢當中唔可以單獨噉存在；正路嚟講，一隻字會有以下呢啲特徵－
係對答嗰陣嘅最短可能答覆；
係「要再變長啲有難度」嘅單位當中最大嘅；
如果一句句子要變，一隻字係「能夠郁動，同時郁咗又唔會搞到句句子唔啱文法」嘅最細單位；
... 呀噉。亦都要留意，語言學上嘅字同文字係兩個好唔同嘅概念，不過兩者喺粵文入面個名好似，啲人成日撈亂。
詞形變化同文法範疇：一種文法範疇係指一隻語言嘅文法入面物件可以有嘅特徵；每個範疇都有若干個可能數值，如果一隻字要由其中一個數值傳去第個數值，好多時就要做詞形變化－隻字變樣嚟表達佢屬個文法範疇嘅邊個數值 ；廣東話冇乜顯著嘅詞形變化，但英格蘭話就有，
時態：時態係一種文法範疇，一隻字喺時態上有「過去式」同「現在式」等嘅幾個可能值；喺英格蘭話裏面，如果一隻字要變時態，通常都要做詞形變化，隻字要變樣嚟表達時態，例如 run呢隻字做過去式嗰陣要變成 ran 。
數量：又用英格蘭話做例子，喺英格蘭話入面，數量係一種文法範疇，一隻字喺數量上有「單數」同「眾數」等嘅幾個可能值；喺英格蘭話裏面，如果一隻字要由單數變成眾數，通常會喺隻字後面加個 s，例如 cat 係指一隻貓，而 cats 就係指多過一隻貓。某啲語言對文法數量仲會有更加複雜嘅變化，唔淨只分單數眾數咁簡單。
字幹：一隻字嘅意思最「核心」嗰部份，無論隻字點做詞形變化，字幹嗰橛都唔會變樣，例如英文字 wait可以變成
waits、waited... 呀噉，
－當中 wait 呢橛係無論進行啲乜詞形變化都唔會走樣嘅，所以就係隻字嘅字幹。

語言分類

孤立語同綜合語係一個基於構詞方法做嘅語言分類。

孤立語唔會點用詞形變化或者黏着式構詞，即係 morpheme : 字嘅比例會接近 1:1，而綜合語就啱啱相反，會勁用詞形變化以及黏着式構詞，由一橛橛嘅 morpheme 砌一啲長、包含好多段 morpheme 嘅字出嚟；
廣東話等嘅漢語以及越南話都偏向孤立，廣東話例句：－每隻字都淨係包含一段 morpheme 所以「啲字好孤立」。
英格蘭話就冇廣東話咁孤立，例如 redo就包含兩段 morpheme：re-同埋 do。

有啲語言嘅綜合程度仲犀利過英格蘭話，例如土耳其話可以有啲類似噉嘅嘢：parasızlıklarından呢隻字包含好多橛－
para
sız
lık
... 等，每橛都表達緊啲意思。

除咗土耳其話，仲可以睇吓日本話、德國話同埋格魯吉亞話入面嗰啲構詞方式。

語義學
資訊理論

攷